  Майя Бывальцева Удмуртиысь следж-хоккеист Владимир Каманцев «Матч без ограничений» нимысьтыз ӵектосэ пыриськиз. Ужрадэз ортчытэ Матч ТВ телеканал Россиысь Паралимпи комитет юрттэмен. «Матч без ограничений» ӵектосэз кылдытӥсьёс сое сӥзизы адямиослы, «кудъёсыз тодо, бадӟым вормонъёс астэ пичиен вормон бордысен кутско шуыса. Уг поты, уг быгаты, уз пӧрмы — соос та кылъёсты уг тодо. Соос асьсэлы оско но асьсэ малпанзы понна уло — вормыны озьы, ваньмызлэн лулзы ырак мед луоз». Владимир Каманцев «Удмуртия» командаын шудэ, капка утись луэ. 2014-тӥ арын Сочиын ортчем Паралимпиадаын Россилэн командаеныз азвесь медаль утӥз. Ӵектос улсын со героизм сярысь малпанъёссэ вера. «Геройёс — соос телевизорын. Улонын ачид луыны кулэ, мылкыдкужымдэ, сямдэ юнматыны, пумозяз нюръяськыны кулэ», — вера Владимир Каманцев. Ӵектосэ озьы ик пыриськизы Виктория Львова, Вадим Алешкин, Виктория Бойкова, Владимир Балынец, Абдула Курамагомедов, Маргарита Сидоренко, Андрей Калина, Владислав Фролов, Ксения Согомонян, Алексей Ашпатов, но Алексей Быченок. #МатчБезОграничений. Владимир Каманцев Тегъёс: Спорт Следж-хоккей Удмуртия Россия Паралимпиада  